Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A személyes adatok védelméről és a közérdekű adatok nyilvánosságáról szóló 1992. évi LXIII. törvény (Avtv.) 2. §
Paragraph Index: 1476

2. „Elfogadható-e írásbeli hozzájárulásként az e-mail útján történő aláírás?” Az Avtv. 3. § (2) bekezdése szerint különleges adat kezelésének jogalapja lehet más esetek mellett, ha az adatkezeléshez az érintett írásban hozzájárul. A 3. § (3) bekezdése szerint írásbeli hozzájárulás szükséges különleges adat nyilvánosságra hozatalához is abban az esetben, ha törvény azt nem rendeli el. Álláspontom szerint az írásbeli hozzájárulás azt jelenti, hogy az érintett a hozzájárulást tartalmazó nyilatkozatot aláírja vagy kézjegyével ellátja, s az e-mailben adott hozzájárulás a hatályos jog szerint még akkor sem minősülhet ilyennek, ha azt digitális aláírással látták el. A jogalkotó feladata, hogy az elektronikus úton adott hozzájárulás érvényességének feltételeit szabályozza.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes